पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में यात्रियों के यातायात को ध्यान में रखकर एवं यात्रियों की बरौनी मेल की यात्रा के प्रति रुझान को देखते हुए पूर्व मध्य रेलवे ने बरौनी से ग्वालियर के बीच प्रतिदिन चलने वाले 04185/04186 बरौनी ग्वालियर बरौनी मेल स्पेशल का परिचालन जुलाई तक के लिए विस्तारित करने का निर्णय लिया है। पूर्व के जारी आदेश के अनुसार, इस ट्रेन का परिचालन 30 अप्रैल तक ही होना था। लेकिन ग्वालियर से बरौनी के बीच इस ट्रेन में यात्रियों की अच्छी बुकिंग एवं राजस्व की उचित प्राप्ति को ध्यान में रखकर रेलवे ने बरौनी से ग्वालियर के बीच चलने वाली 041 86 बरौनी मेल को अब 1 अगस्त तक बरौनी से ग्वालियर के लिए प्रस्थान करवाने का निर्णय लिया है। ग्वालियर से प्रतिदिन बरौनी के लिए प्रस्थान करने वाली 04185 ग्वालियर बरौनी मेल का परिचालन विस्तार कर उसे अब 31 जुलाई तक बरौनी के लिए परिचालित करवाने का निर्णय लिया गया है। पूर्व मध्य रेलवे हाजीपुर के मुख्य यात्री परिचालन प्रबंधक द्वारा जारी निर्देश के अनुसार ट्रेन में कोविड-19 को लेकर जारी निर्देशों का पालन करना अनिवार्य होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn